APCS ออกหุ้นกู้วงเงิน 400 ลบ. ชูดอกเบี้ย 6% ขายสถาบัน-รายใหญ่ 13-15 มิ.ย.
APCS ออกหุ้นกู้วงเงิน 400 ลบ. ชูดอกเบี้ย 6% ขายสถาบัน-รายใหญ่ 13-15 มิ.ย. เพื่อใช้เป็นทุนหมุนเวียนธุรกิจ
APCS ออกหุ้นกู้วงเงิน 400 ลบ. ชูดอกเบี้ย 6% ขายสถาบัน-รายใหญ่ 13-15 มิ.ย. เพื่อใช้เป็นทุนหมุนเวียนธุรกิจ
6 พ.ค. 2565

บริษัท เอเซีย พรีซิชั่น จำกัด (มหาชน) หรือ APCS ยื่นแบบแสดงรายการข้อมูล (ไฟลิ่ง) ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ครั้งที่ 1/2565 ครบกำหนดไถ่ถอนปี พ.ศ.2567 ซึ่งผู้ออกหุ้นกู้มีสิทธิไถ่ถอนหุ้นกู้ก่อนครบกำหนดไถ่ถอน” อายุ 2 ปี อัตราดอกเบี้ยคงที่ 6.00% ต่อปี ชำระดอกเบี้ยทุก 3 เดือนตลอดอายุหุ้นกู้ จำนวนเสนอขายไม่เกิน 400 ล้านบาท ราคาเสนอขายหน่วยละ 1,000 บาท
โดยเสนอขายให้แก่ผู้ลงทุนสถาบัน และ ผู้ลงทุนรายใหญ่ ผ่าน บล.เคทีบีเอสที และ บล.เมอร์ชั่น พาร์ทเนอร์ ในช่วงวันที่ 13-15 มิ.ย.65 เพื่อใช้สำหรับเป็นเงินทุนหมุนเวียนของบริษัท
 